কান ধরে উঠবোস করছেন তৃণমূল কাউন্সিলর! হঠাৎ কী হল?

ওয়েব ডেস্ক: শিক্ষক নিয়োগ দুর্নীতির ‘দাগি’ তালিকায় তাঁর কোনও আত্মীয়ের নাম নেই বলে দাবি শুভেন্দু অধিকারীর (Suvendu Adhikari)। শুভেন্দুর দাবি ডাহা মিথ্যে, পাল্টা দাবি তমলুক (Tamluk) পুরসভার তৃণমূল কাউন্সিলর (TMC Councilor) পার্থসারথি মাইতির (Partha Sarathi Maity)। কিন্তু তারপরেও কেন দলীয় নেতৃত্ব শুভেন্দুর বিরুদ্ধে মুখ খুলছে না, সেই প্রশ্ন তুলে জনগণের কাছে ক্ষমা চেয়ে কান ধরে ওঠবোস কাউন্সিলরের। সোশ্যাল মিডিয়ায় সেই ভিডিও ভাইরাল (Viral Video) হতেই চাঞ্চল্য পূর্ব মেদিনীপুরের (Purba Medinipur) জেলা রাজনীতিতে।

পুরসভার দুর্নীতি নিয়ে মুখ খুলে বিপাকে পড়েছিলেন তমলুক পুরসভার ১০ নম্বর ওয়ার্ডের তৃণমূল কাউন্সিলর পার্থসারথি মাইতি। শেষমেষ কান ধরার ছবি সোশ্যাল মিডিয়ায় পোস্ট করে ক্ষমা চান ওই তৃণমূল নেতা। এ বার শুধু কান ধরায় থেমে না থেকে রীতিমতো ওঠবোস করতে দেখা গিয়েছে পার্থসারথিকে। কার্যত, তৃণমূল কাউন্সিলরের পোস্ট দলীয় নেতৃত্বের বিরুদ্ধেই।

আরও পড়ুন: দুর্নীতির অভিযোগে গ্রেফতার সিপিআইএম-র পঞ্চায়েত প্রধান

পার্থসারথির দাবি, তৃণমূলে থাকাকালীন শুভেন্দুর সুপারিশে যে বহু জনের চাকরি হয়েছে সে কথা জেনেও তাঁর দাবির বিরোধিতা করছে না জেলা তৃণমূল নেতৃত্ব। বরং নিজেদের পদ বাঁচাতে সকলে মুখে কুলুপ এঁটেছে বলে অভিযোগ পার্থসারথির। কিন্তু তৃণমূলে থেকেও বিজেপির নেতার প্রতি কেন রাজনৈতিক আনুগত্য, তা অবশ্য খোলসা করেননি পার্থসারথি। যদিও তাঁর কথায় গুরুত্ব দিতে নারাজ তৃণমূল, বিজেপি সকলেই।

দলগতভাবে কেউ পার্থসারথির কথায় গুরুত্ব না দিলেও সোসাল মিডিয়ায় ভাইরাল তাঁর ওঠবোসের ছবি। আর সে নিয়েই গুঞ্জন পূর্ব মেদিনীপুরের জেলা রাজনীতিতে।

দেখুন আরও খবর:

The post কান ধরে উঠবোস করছেন তৃণমূল কাউন্সিলর! হঠাৎ কী হল? first appeared on KolkataTV.

The post কান ধরে উঠবোস করছেন তৃণমূল কাউন্সিলর! হঠাৎ কী হল? appeared first on KolkataTV.